पाएं अपने शहर की ताज़ा ख़बरें और फ्री ई-पेपरडाउनलोड करें
सांवलपुरा तंवरान की ढाणी लोहिया के लाडले नायक सूबेदार रामपाल गुर्जर को लोगों ने नम आंखों से अंतिम विदाई दी। वे जम्मू के उरी सेक्टर के बांदा में तैनात थे। दो मई को ड्यूटी के दौरान अचानक सीने में दर्द हुआ, उपचार शुरू होने से पहले ही उनका निधन हो गया। सोमवार को सूबेदार ओमपाल सिंह अपने साथियों के साथ नायक सूबेदार रामपाल गुर्जर की पार्थिव देह लेकर गांव पहुंचे।
उनके सम्मान में 5 किमी यात्रा निकाली। पार्थिव देह घर पहुंची तो मां आंची देवी अपने लाड़ले को एकटक निहारती रही। बेसुध पत्नी सुरेशी देवी को महिलाएं संभालती रही।बेटी विनिता व प्रिया अपने पिता को देख स्तब्ध थी। श्मशान में साथी जवानों ने गार्ड ऑफ ऑनर दिया। बेटे विजय (14) ने मुखाग्नि दी। रामपाल चार भाइयों में सबसे बड़े थे। 1999 में सेना में भर्ती हुए थे, वे अभी थ्री-राजपूत रेजीमेंट में थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn